आपके अलंकरण अब दिलों की शोभा नहीं बढ़ाते. वे रस्मअदायगी भर बनकर रह गए हैं. आप अलंकृत कर देंगे, फोटो छप जाएगी, चर्चा होगी, खबर बनेगी, फिर सब भूल जाएंगे. हां, इतिहास भारत रत्न की विभूतियों में कुछ और नए नाम शामिल कर लेगा और ये भी दर्ज कर लेगा कि जब फलां की सरकार थी, तो इनको-इनको मिला था. और जब ढिमका की सरकार थी, तो इन्हें दिया गया. पूरे हिसाब-किताब के साथ. आप सब की कारगुजारियों समय की रेत पर नन्हे पदचिह्न बना रही हैं. आप बढ़ते जाइए. आप लोग राजा है. साथ में घिसटते हुए हम देश की प्रजा भी बढ़ चलेंगे…एक सुनहरे और अच्छे भविष्य की कामना के साथ. हमारी शुभकामनाएं आप सब के साथ हैं. जय हे !